Жабаљка
музика и текст: Марко Нешић
написано: 1902. године
посвећено:

1.

Где имаде сада лепих сека?
Хоће баба да жени менека.
Дођи браца у Жабаљ, па увече на рогаљ;
луче бело наћи ћеш за цело.

2.

Сомот плави и црвена свила,
Лепша Јела него бела вила.
Аој Јело, дан ти твој, чуј шта вели баба мој;
Да идемо да те одведемо.

3.

Слатка нано, дукате ми вежи,
а са бабом како знаш натежи.
Скидај жито с' тавана, носи га код Аврама,
Па пазари шта ти ћерка мари.

4. 

Чуј бирташу, шта те браца пита,
Дал' имаде код тебе кредита?
Свирај свирче не жали, теби твоје не фали!
Ја сам баћа који добро плаћа!

5. 

Мене знају многи адвокати,
јер им често закуцам на врати.
Шта си опет радио? Једном главу разбио?
„Штемпл“ плати, па се кући врати.

Напомена: оригинални нотни запис са текстом се налази у архиви СЗПД „НЕВЕН“  Нови Сад

Српске староградске песме